В случай че искаш да разгледаш забележителностите на Стокхолм, си вземи карта Stockholm Pass. Тя ти дава достъп до множество музеи и градския транспорт. С нея можеш да разгледаш едни от най-ярките забележителности в Стокхолм напълно безплатно (напр. музея Vasa, музея на открито Skansen, Кралския дворец и др.). Картата ти дава право на обиколки на града с лодка, а пък някои от обиколките по суша включват и екскурзовод.